open-index/open-wikipedia-markdown huggingface dataset:
Water Island

**Water Island** é a cuarta e máis recentemente adquirida das Illas Virxes dos Estados Unidos, co status de Territorio Dependente dos Estados Unidos. Atópase situada no mar Caribe. Esta illa é de orixe volcánico e atópase a 1&nbsp;km ao sur da illa de San Tomé. Está comunicada con San Tomé mediante un servizo de transbordador que parte de forma regular desde Crown Bay, San Tomé a Phillips Landing, Water Island; o percorrido en transbordador dura uns 10 minutos.

Cuns 2&nbsp;km cadrados de extensión, Water Island é a máis pequena das Illas Virxes dos Estados Unidos. Administrativamente forma parte do subdistrito de San Tomé. Trátase dunha illa residencial, cunha poboación de 182 habitantes (censo do ano 2010), e ningún establecemento comercial significativo. Varias das casas de Water Island foron acomodadas para turistas e visitantes. As principais atraccións da illa son as praias, especialmente Honeymoon Beach (Praia da Lúa de Mel), as antigas plantacións e Fort Segarra, un forte subterráneo parcialmente construído polos Estados Unidos durante a segunda guerra mundial. O extremo norte da illa é unha comunidade privada, Sprat Bay Estates, estendida ata a praia de Sprat Bay. Todas as praias son de uso público.

## Historia 
Os primeiros habitantes coñecidos de Water Island eran indios tahínos, que vivían na illa durante o século XV. Water Island recibiu este nome dos exploradores europeos debido á existencia de varias fontes naturais de auga potable. Moitas illas das Antillas carecían de fontes, así que Water Island era unha escala frecuente para os piratas que desexaban encher os seus reservas de auga.

A Compañía danesa das Indias Occidentais e Guinea reclamara a propiedade da illa ao redor de 1769. Durante o século XVIII e principios do século XIX a illa era propiedade de varios negros liberados e mulatos que cultivaban algodón e criaban gando. En 1905 a illa foi vendida á Compañía Danesa das Indias Orientais e non foi vendida co resto das Indias Occidentais Danesas aos Estados Unidos en 1917.

En 1944 os Estados Unidos adquiriron Water Island para protexer a base de submarinos de San Tomé durante a segunda guerra mundial. Entre 1944 e 1950 a illa estivo baixo a supervisión do Departamento de Defensa estadounidense. A División de Guerra Química do Exército dos Estados Unidos adquiriu varios terreos de Water Island para probar armas químicas como o axente laranxa. En 1950 a illa pasou ao Departamento de Interior, que a alugou a varios residentes civís.

O control de Water Island foi transferido do goberno federal ao goberno territorial das Illas Virxes estadounidenses o 12 de decembro de 1996, converténdoa na "Última Virxe". A finais da década de 1990, o Departamento de Interior comezou a transferir as propiedades gobernamentais da illa aos residentes. No ano 2005 o goberno das Illas Virxes anunciou plans para o desenvolvemento de Water Island e incrementar a construción de vivendas para solucionar en parte a escaseza de terreo en San Tomé.

## Notas 
## Ligazóns externas
Península de Cabo Verde

A **península de Cabo Verde** é unha península do Senegal e a parte máis occidental do continente africano. Trátase dun promontorio rochoso que se estende desde as zonas areosas do Senegal. Dakar, a capital do Senegal, atópase no extremo de devandita península, contando cun excelente porto marítimo emprazado fronte á illa de Gorée.

O nome do cabo (Cabo Verde) foille dado en 1444 polo navegante portugués Dinis Dias.

Cabo Verde foi habitado polo pobo Lebou, unha comunidade pesqueira que aínda habita a costa norte, en Yoff, cerca do moderno aeroporto de Dakar.

O nome da República de Cabo Verde ten a súa orixe no desta península.

## Véxase tamén 
### Outros artigos 
* Rufisque. Localidade senegalesa na península.
Monte Xalo

O **monte Xalo** é unha das zonas máis elevadas do litoral coruñés, cunha altitude de 514 metros sobre o nivel do mar.

## Localización 
miniatura|esquerda|150px|Neve no monte Xalo.
O Xalo é un aranguelo que se estende tres quilómetros en sentido leste-oeste, dende Carral ata A Laracha, polo límite entre os concellos de Culleredo e Cerceda. Está aliñado coas chamadas mesetas de Santa Comba e de Tordoia —das que queda ao nordeste— e a súa vertente setentrional configúrase como un chanzo que salva o desnivel coas Mariñas da Coruña. Precisamente, dende O Petón —unhas rochas no máis alto do monte— pódese gozar dunha panorámica da comarca e albiscar lugares como a central elécrica de Sabón, o porto exterior da Coruña, o aeroporto de Alvedro ou a Torre de Hércules, alén de todo o val de Veiga, que está ao pé.

## Deporte 
No monte hai varias rotas de sendeirismo sinalizadas. As pistas forestais empréganse para deportes como ciclismo de montaña e carreiras. No alto do Petón as rochas están equipadas para a práctica de escalada.

## Arqueoloxía 
[miniatura|dereita|[Medoña do Chan de Castelo no Monte Xalo, Culleredo.]]
En 1950 o arqueólogo Luís Monteagudo atopou varias mámoas de gran tamaño, que foron destruídas ao longo dos anos posteriores, e en 1973 outras máis pequenas que aínda se conservan. Entre elas, coñécense as seguintes:

* Mámoa do Petón
* Medoña do Chan do Castelo
* Mámoa do rego da Uceira

## Aproveitamento do monte 
Ademais do aproveitamento forestal que se está a a facer do monte, polas inmediacións do Xalo pasa un oleoduto cara a Cerceda e liñas eléctricas de alta tensión da subestación eléctrica das Travesas. No cumio tamén hai instaladas antenas de radio, televisión, telefonía móbil e telecomunicacións en xeral.

Existiu un proxecto para instalar un parque eólico de dez muíños e 45 megawatts que sería o de maior potencia de Galicia. A proposta foi finalmente desbotada por Aena por comprometer a seguridade da aviación no aeroporto da Coruña.

## Notas 
## Véxase tamén 
### Ligazóns externas 
* Área recreativa do Monte Xalo en Turgalicia
ADN (homónimos)

**ADN** pode referirse a:

*o **ADN**, ácido desoxirribonucleico;
*o xornal ***ADN***, de distribución gratuíta no Estado español;
* **Asociación para a Defensa da Natureza**, ONG ecoloxista de Andorra.
*o partido político de Bolivia **Acción Democrática Nacionalista**;
*a radio chilena **ADN Radio Chile**.
Dinis Dias

**Dinis Dias** foi un navegante portugués do século XV. A súa data de nacemento e a da súa morte non son coñecidas con certeza.

## Traxectoria 
En 1442 Dias, que "non quería verse envellecer nun estado de benestar e repouso", deixou Portugal na compaña de Gonçalo de Sintra e navegou cara ás costas de África occidental, chegando ata Cabo Branco. En 1444 conseguiu unha nova marca ao chegar a un punto da costa afastado uns 800&nbsp;km ao sur do Cabo Branco. Este punto, o máis occidental do continente africano, foi bautizado por el como península de Cabo Verde, nunha referencia á frondosa vexetación que atopou na área de Guinea.

O éxito desta expedición debeuse probablemente ao feito de que Dias se concentrou na exploración, máis que na toma de escravos, algo que centraba a atención da maioría dos exploradores portugueses da época. Mentres que algunhas expedicións volvían a Portugal con ducias de escravos, Dias tomou só catro.

Máis tarde aquel ano, Dias navegou co explorador Lançarote nunha longa expedición á illa de Arguin, fronte á costa oeste de Mauritania, con propósitos escravistas.

## Véxase tamén 
### Bibliografía 
* Castlereagh, Duncan. *Encyclopedia of Discovery and Exploration - The Great Age of Exploration*. Aldus Books Londres, 1971.

### Outros artigos 
* Descubrimentos portugueses
* Imperio Portugués
## Véxase tamén 
### Ligazóns externas 
* Capitollo XXXIº. *Como Dyas foe aa terra dos negros, e dos cativos que trouxe* .
Constante Gil Rodríguez

**Constante Gil Rodríguez**, nado en Taragoña en 1926 e finado en Valencia o 7 de xuño do 2009, foi un pintor galego. Trasladouse á cidade de Valencia no 1948 onde realiza toda a súa produción artística e vital.

## Traxectoria 
A súa obra máis coñecida é a serie de «Faladorios de Café» na que retrata á sociedade valenciana dos anos da transición, dentro do desaparecido café valenciano La Cerveceria Madrid, local que dirixe dende o 1956 ó 2000 e no que crea a popular bebida denominada Auga de Valencia.

A serie «Faladoiros de Café» define todo un xénero da pintura de interior, onde os protagonistas son faladeiros e asiduos a un bar no que se desenvolve gran parte das actividades converxentes dun heteroxéneo grupo humano moi influente nos acontecementos do cambio da sociedade que se esta a producir neses anos. Non se escribe sobre o café, pero escríbese moito dende o café, píntase, fálase, planéase, vívese, e Constante capta esa vida e interprétaa nos seus faladoiros pintados.

En xeral, a pintura de Constante pódese describir como apuntamentos autobiográficos extraídos da memoria dun neno galego de dez anos que é testemuñada morte de seu pai, de profesión pirotécnico, na explosión dos talleres.

## Notas
Carlos Argentino

**Israel Vitenszteim Vurm**, coñecico como **Carlos Argentino** e alcumado *El Rey de la Pachanga*, nado en Buenos Aires o 23 de xuño de 1929 e finado o 20 de xuño de 1991, foi un cantante arxentino de música tropical e música salsa. Acadou sona como membro da agrupación musical La Sonora Matancera.

## Discografía 
* *Carlos Argentino Sings / Canta*
* *La Sonora Matancera Los Invita a Bailar*
* *Baile con la Sonora Matancera*
* *Navidades con la Sonora*
* *Una Noche en Caracas*
* *Yo Canto para Ti / I Sing for You*
* *En el Aire*
* *El Inimitable*
* *El Carnaval de la Matancera*
* *Lo Nuevo de Carlos Argentino*
* *La Voz Triunfal*
* *Localidades Agotadas*
* *Cocinando Pachangas*
* *El Rey de la Pachanga*
* *La Lechita*
* *Lo Mejor de Carlos Argentino*

## Véxase tamén
### Ligazóns externas
* Vídeo Ay, cosita linda
* Tema *Ave María, Lola*
Hoste

Unha **hoste** era, na Idade Media, a reunión de homes armados formando un exército tras o chamamento de prelados ou rico-homes, co obxectivo de realizar expedicións ou acudir á guerra. Formábano as mesnadas dos vasalos, cabaleiros, ordes militares e príncipes estranxeiros.

Xunto a elas combatían en ocasións outros homes armados con relacións de vasalaxe puramente bélicas, co obxectivo de conseguir beneficios sociais ou económicos das súas vitorias.

Nun principio toda a poboación estaba obrigada a formar parte das hostes, sendo máis selectivos co paso do tempo, segundo se melloraban as técnicas de combate.

## Creación do termo 
Ao comezo da Idade Media, non existía unha palabra concreta para denominar estes grupos de persoas con obxectivos militares. No galego medieval vacilaba entre as formas *oste* e *hoste* e xa aparece con ese significado nas Cantigas de Santa María.

## Notas 
## Véxase tamén 
### Outros artigos 
*Mesnada
*Hoste Real

### Ligazóns externas 
*As hostes
Anderson Luiz de Carvalho

**Anderson Luis de Carvalho**, coñecido coma **Nenê**, nado en Jundiaí (São Paulo) o 19 de xullo de 1981, é un futbolista brasileiro. Xoga de centrocampista e o seu actual equipo é o Al-Gharafa Sports Club.

## Traxectoria 
Comezou a súa carreira futbolística no Juiandaí brasileiro, pasando apartir do ano 2002 por Palmeiras e Santos. Deu o salto a Europa no ano 2003 fichando polo RCD Mallorca, e tras unha experiencia non de todo boa nas illas ficha polo Deportivo Alavés de Dimitri Peterman onde sería a estrela, marcando 12 goles e certificando o ascenso do equipo de Vitoria a Primeira División.

A tempada 2005–06 o Alavés non conseguiría manterse en Primeira pero a nivel persoal foi moi bo ano para o xogador brasileiro, xogando tódolos partidos como titular e marcando 9 goles. Tralo descenso do seu equipo, Nené fichou polo Celta de Vigo polo prezo de 4,5 millóns de euros e ao canteirán Toni Moral, un grande esforzo económico para o club celeste.

No seu único ano en Vigo volveu a xogar tódolos partidos como titular tanto en Liga como na Copa da UEFA, indo as súas actuacións de menos a máis ao longo do ano, tendo un papel moi importante ao final da tempada aínda que non conseguiría salvar ao equipo do descenso a Segunda División.

Co segundo descenso consecutivo Nené volve cambiar de aires e tras negociar con clubs como Getafe CF ou Olympiakos ficharía polo AS Monaco FC polo prezo de 7 millóns de euros

Na tempada 2008–09 foi cedido ao RCD Espanyol volvendo ao ano seguinte a Mónaco nun gran nivel de forma, o cal lle valeu ao final de ano para fichar polo Paris Saint-Germain FC, club no que aínda milita.

## Véxase tamén 
### Ligazóns externas 
* Páxina oficial de Nené 
* Datos do xogador en bdfutbol.com
Romasanta. A caza da besta

***Romasanta*** (en ) é un filme dirixido por Paco Plaza, baseado nunha novela de Alfredo Conde e na historia verídica de Manuel Blanco Romasanta, tamén coñecido como *o home lobo de Allariz*. Filmouse entre o 28 de xullo e o 29 de setembro do 2003 entre a provincia de Barcelona e Galiza.

## Sinopse 
A historia está ambientada en 1851 nunha aldea galega no medio do bosque, onde viven Bárbara (Elsa Pataky) e a súa irmá Josefa. Non se atreven a saír da casa por mor dos asasinatos masivos que teñen lugar na zona, debido aos cales se expande a lenda da existencia dun home lobo.

Un día chega á zona un vendedor ambulante chamado Manuel Romasanta (Julian Sands), amante de Josefa, do que Bárbara está namorada en segredo. Romasanta acompaña a Josefa á cidade, pero esta nunca chega ao seu destino.

Romasanta é capturado como o temido home lobo. Alega na súa defensa que é vítima dunha maldición. A sociedade divídese: os aldeáns esixen que se castigue a Romasanta, mentres os burgueses, cun reputado antropólogo á fronte, xustifican os seus actos ao considerar que padece a licantropía en forma de enfermidade mental.

## Galardóns 
* Premio ao mellor director no Festival de Cine de Málaga.
* Candidata aos Premios Goya 2004 á mellor fotografía e mellores efectos especiais.

## Véxase tamén 
### Ligazóns externas 
* Sitio oficial
*
Romasanta

**Romasanta** pode referirse a:

***Manuel Blanco Romasanta**, delincuente galego condenado como lobishome (1809-1863);
****Romasanta. Memoria incerta do home-lobo***, novela de Alfredo Conde baseada na súa vida (2004);
****Romasanta. A caza da besta***, filme baseado na novela (Paco Plaza, 2004).
João Pinheiro Chagas

**João Pinheiro Chagas**, nado o 1 de setembro de 1863 e finado o 28 de maio de 1925, foi un xornalista, diplomático e político, primeiro ministro de Portugal entre o 3 de setembro e o 12 de novembro de 1911.
Can da Serra da Estrela

O **can da Serra da Estrela** é unha raza canina natural de Portugal, orixinario da rexión montañosa da Serra da Estrela onde se emprega tradicionalmente como pastor de rabaños.miniatura|Can da Serra da Estrela|centro
## Véxase tamén 
### Ligazóns externas 
* Associação Portuguesa do cão da Serra da Estrela
* The Dutch Estrela Club
* Estrela Mountain Dog Club of Finland
* The Swedish Estrela Mountain Dog Club
* UK Estrela Mountain Dog Association
* Club des Amateurs de Molossoïdes Ibériques et Latino-Américains
* Estrela Mountain Dog Association of America
Río Min

**Río Min** (*Min Jiang*) pode referirse a:

*Río Min (Sichuan) (岷江), río en Sichuan, China
*Río Min (Fujian) (闽江), río en Fujian, China
Kerry

**Kerry** ou **Kerri** pode referise a:
* O condado de Kerry, no suroeste de Irlanda.
* O nome propio de Kerry, de orixe gaélica, que é tanto feminino como masculino.

## Personalidades 
**Na política:**
* John Kerry, político estadounidense candidato no 2004 a presidente de EUA
* Kerry Healey, ex vicegobernadora de Massachusetts
**No cinema:**
* Kerri Green, actriz estadounidense
* Kerry LaiFatt, actriz canadense
* Kerry Washington, actriz estadounidense

**Na música:**
* Kerri Chandler, produtor de Nova York
* Kerry Katona, cantante inglesa
* Kerry King, guitarrista de Slayer, estadounidense
* Kerry Livgren, membro fundador da banda Kansas, nado en Topeka

**Nos deportes:**
* Kerri Buchberger, xogadora de voleibol canadense
* Kerry Collins, xogador de fútbol americano estadounidense
* Kerry GAA, o equipo do condado irlandés
* Kerry Kittles, xogador de baloncesto estadounidense
* Kerry Ligtenberg, xogador de béisbol estadounidense
* Kerry O'Brien, corredor de media distancia australiano
* Kerri Pottharst, xogadora de volei praia australiana
* Kerry Reid, xogadora de tenis australiana
* Kerri Strug, ximnasta feminina estadounidense
* Kerry Von Erich, practicante da loita libre profesional estadounidense
* Kerri Walsh, xogadora de volei praia estadounidense
* Kerry Wood, xogador de béisbol estadounidense
* Kerry Joyce, ximnasta surafricana

## Xeografía 
* Kerry, Powys, lugar de Gales

## Outros 
* Kerry Group, empresa alimenticia irlandesa
* Kerry Blue Terrier, unha raza de can propio da zona do condado de Kerry
* Aeroporto de Kerry, no condado irlandés
Galería de imaxes de larvas de Galicia

Larva é calquera forma dun animal en desenvolvemento que aínda non atinxiu a maduración sexual e que é diferente do estado adulto.

Ficheiro:Libeliña143eue.jpg|Larva dunha libélula
Ficheiro:Larva sobre unha mazá aberta en Bastavales, Brión, 090905.jpg|Larva sobre unha mazá aberta
Ficheiro:Larva minúscula. Vilarromarís. Oroso.20091025.JPG
Ficheiro:Larva minúscula. Vilarromarís. Oroso.3.JPG
Ficheiro:Larva minúscula. Vilarromarís. Oroso.2.JPG

## Larva nunha castaña 

Ficheiro:Larva dunha castaña 1.JPG
Ficheiro:Larva dunha castaña 2.JPG
Ficheiro:Larva dunha castaña 3.JPG
Ficheiro:Larva dunha castaña.JPG
Ficheiro:Larva dunha castala 4.JPG

## Eirugas 
:*Vexa o artigo principal en Galería de imaxes de eirugas de Galicia*

Ficheiro:Eiruga oroso Galicia 070829 7.jpg|Papilio machaon
Ficheiro:Eiruga.A Estrada.23-10-2007 06.jpg
Ficheiro:Eiruga 2009-06-18 Galicia 01.jpg
Sichuan

**Sichuan** é unha provincia do suroeste da República Popular da China. A súa capital é Chengdu; e con outras poboacións importantes como son Zigong (tamén coñecida como Tzu-kung), Kangding e Litang.

Ten unha extensión de 487.000 quilómetros cadrados e unha poboación, en crecemento, duns 85.600.000 habitantes no (2009), sendo a cuarta provincia máis poboada da China, detrás de Guangdong (Kwangtung), Henan (Honan) e Shandong (Shantung).

Limita polo norte coa provincia de Gansu, polo noroeste coa provincia de Shaanxi, polo leste co municipio de Chongqing, polo sueste coa provincia de Guizhou, polo sur coa provincia de Yunnan, polo oeste coa Rexión Autónoma do Tíbet e polo noroeste coa provincia de Qinghai.

Está situada no suroeste da China, atravesada polo río Yangzi. A parte oriental está ocupada pola 'conca vermella', unha depresión moi fértil e cun clima cálido de invernos suaves. No oeste a paisaxe consiste en altiplanos e abruptas montañas cheas de gandería. É unha das portas de comunicación co Tíbet.

Na segunda feira do 12 de maio de 2008, ás 14:28:00 (horario local), produciuse un terremoto dunha magnitude de 7.8, localizado a 90&nbsp;km ao noroeste da capital Chengdu, que provocou 40.075 mortos (39.577 na provincia) e 247.645 feridos, segundo fontes oficiais.

## Notas
Xurxo I de Gran Bretaña

**Xurxo I de Gran Bretaña**, nado en Osnabrück o 28 de maio de 1660 e finado o 11 de xuño de 1727, foi príncipe de Hannóver desde 23 de xaneiro de 1698 ata a súa morte, e rei de Gran Bretaña e Irlanda dende o 1 de agosto de 1714 ata a súa morte.

## Traxectoria 
Era tamén o *Erzbannerträger* (logo Arquitesoureiro) e Príncipe elector do Sacro Imperio Romano Xermánico. Xurxo I, o primeiro monarca da casa de Hannóver de Gran Bretaña e Irlanda, non falaba inglés de forma fluída, e no seu lugar, falou sempre o seu alemán nativo, o que supuxo a mofa dos seus súbditos británicos. Durante o seu reinado, o poder da monarquía diminuíu, desenvolveuse o moderno sistema de goberno por Oficina. Durante os últimos anos do seu reinado, o poder de feito estivo nas mans do seu Primeiro Ministro, Sir Robert Walpole.

En 1714 sucedeu á raíña Ana I de Gran Bretaña, morta sen descendentes. Os seus dereitos á coroa baseábanse no feito de que, pola súa nai Sofía de Hannóver, era bisneto de Xacobe Estuardo (1566-1625), rei de Escocia de 1567 a 1625, convertido en Xaime I de Inglaterra e Irlanda en 1603.
Carolo

O termo **Carolo** pode referirse a:

***Cadolo**, parte interior da espiga do millo;
***Cadrozo**, parte interior e central das froitas sen carabuña;
***Arao romeiro**, unha ave palmípede (*Alca torda*).

Como topónimo, pode referirse a:

;En Galiza
***Carolo**, lugar da parroquia de Palmeira, no concello de Ribeira.
Alberte I de Bélxica

**Alberte I**, nado en Bruxelas o 8 de abril de 1875 e finado en Marche-les-Dames o 17 de febreiro de 1934) foi o terceiro rei dos Belgas.
## Traxectoria 
Nado *Albert Léopold Clément-Marie Meinrad*, era o fillo máis novo do conde de Flandres e sucedeu o seu tío paterno, Leopoldo II, ao trono. O seu avó, Leopoldo I, foi o primeiro rei dos belgas. A súa tía, Carlota, a primeira princesa de Bélxica, foi tamén a emperatriz de México.

Coa morte do seu irmán, o príncipe Balduíno de Bélxica, en 1891, Alberte converteuse no terceiro na liña de sucesión ao trono. El foi herdeiro presunto do trono belga despois da morte do seu pai, en 1905.

En decembro de 1909, o rei Leopoldo II morreu, facendo de Alberte, aos trinta e catro anos de idade, o novo monarca.

Durante a primeira guerra mundial, Alberte I asumiu o mando do exército belga para defender o seu país da invasión alemán, resistindo até o Reino Unido e a Francia se prepararen para a primeira Batalla do Marne, en setembro de 1914.

"Eu goberno unha nación, e non unha estrada", dixo o rei en resposta aos alemáns, que desexaban mover os seus soldados a través de Bélxica. Levou o seu exército ao asedio de Anveres e á batalla de Yser.

Ao final da guerra, retornou ao seu territorio como comandante do Grupo Flandres, que consistía en divisións belgas, inglesas e francesas. Foi saudado en Bruxelas como un heroe nacional.

## Premios e distincións 
Foi nomeado doutor honoris causa en Leis pola Universidade Católica de América en 1919.
Illa Mosquito

**Illa Mosquito** (inglés *Mosquito Island* ou **Moskito Island**) é unha illa no arquipélago das Illas Virxes Británicas no Caribe pertencentes ao Reino Unido. Situada fronte á costa de Virgin Gorda é desde hai tempo a favorita para mergulladores e mariñeiros. Durante moitos anos, a illa foi a localización dun resort de mergullo chamado Drake's Anchorage. Sir Richard Branson  mercou a illa en 2007 por 10 millóns de libras. 

A illa está situada no lado oeste do seo de Gorda xunto a Virgin Gorda e preto de Illa Necker, que tamén é propiedade de Branson.

Barack Obama visitou a illa en febreiro de 2017 e alí aprendeu a facer kiteboard, pouco despois da súa retirada como presidente dos Estados Unidos. 

## Xeografía 
Illa Mosquito atópase no mar Caribe preto de 10 quilómetros ao nordés da illa principal de Tórtola e só a uns 100 m ao norte da "Anguía Point" en Virgin Gorda e aproximadamente 1&nbsp;km ao suroeste de Illa Necker.

A illa é de orixe volcánica e ten unha superficie de ao redor de 0,5&nbsp;km². A altura máxima é duns 50 metros sobre o mar

É totalmente de propiedade privada e non ten poboación permanente.

A illa só se pode chegar por barco, o transbordador desde Tórtola tarda uns 30 minutos.

## Historia 
Mosquito foi descuberta 1493 por Cristovo Colón, durante a súa segunda viaxe ó Novo Mundo.

O nome vén de *Mosquito*, uns nativos americanos que vivían na illa antes da 1500.

En 1672 a illa incorporouse á colonia británica de Antiga. En 1773 converteuse con outras illas no territorio das Illas Virxes Británicas.

En 2007 comprou a illa o aventureiro e empresario Sir *Richard Branson* e agora toda a illa é de propiedade privada. Branson tamén é propietario da Illa Necker.

Hoxe a illa está deserta, en previsión da despregadura dun complexo turístico planificado.

## Notas
## Véxase tamén
### Bibliografía
### Outros artigos
### Ligazóns externas
* Mapa da Illa en Wikimapia
As Neves (homónimos)

Como topónimo **As Neves** pode referirse a:

;En Galiza
***As Neves**, concello da comarca do Condado;
****As Neves**, parroquia de dito concello;
*****As Neves**, lugar de dita parroquia;
***As Neves**, parroquia do concello de Ortigueira;
***As Neves**, lugar da parroquia da Capela, no concello da Capela;
***As Neves**, lugar da parroquia de Soengas, no concello de Portomarín;
***As Neves**, lugar da parroquia de Meixonfrío, no concello de Taboada.

;Cultura
****As Neves***, filme galego de 2024 dirixido por Sonia Méndez.
O desfalco

***O desfalco*** é unha novela de Valentin Kataev, escrita en lingua rusa co título orixinal de ***Rastrátchiki*** e publicada por vez primeira por entregas nunha revista en 1926. Foi traducida ao galego por Ekaterina Guerbek, sendo publicada en 2007 por Rinoceronte Editora.

Está ambientada na década dos 1920 soviético, en tempos da Nova Política Económica, cando o Estado se propón pórlle fin á malversación de fondos; e para esta obra, o autor inspirouse en artigos xornalísticos da época. Da novela, o autor fixo unha peza de teatro ao ano seguinte para o teatro moscovita MJAT. Tanto a obra narrativa como a de teatro están traducidas a numerosas linguas.

## Argumento 
En Moscova, dous funcionarios, Filip Stepánovich e Váñechka, furtan o diñeiro todo que lle tiñan que entregar aos empregados, e andan escapados por San Petersburgo até que fican sen un can e se entregan.

## Véxase tamén 
### Ligazóns externas 
* Ficha na web de Rinoceronte Ediitora.
* *O desfalco* en www.culturagalega.org
Casa de Saxonia-Coburgo e Gotha

A **Casa de Saxonia Coburgo Gota** foi unha das diferentes casas reais europeas, sendo unha rama da saxoa Dinastía Wettin. Reinou en Bélxica por medio dos descendentes de Leopoldo I de Bélxica e no Reino Unido por medio dos descendentes de Alberte de Saxe-Coburgo-Gota; Xurxo V do Reino Unido cambiou o nome de Saxe-Coburgo-Gota para Windsor en 1917, temendo a onda de germanofobia causada pola Grande Guerra.

Outros membros desta Casa tornáronse rexentes noutros países europeos. Fernando, primo de Leopoldo de Bélxica, casou con María II de Portugal, e os seus descendentes continuaron a reinar en Portugal ata o golpe republicano de 1910.

Outro herdeiro da familia, Fernando I de Bulgaria, converteuse en príncipe e tsar daquel país, e os seus descendentes continuaron a reinar ata 1946. O actual xefe da Casa búlgara, o antigo rei Simeón II de Bulgaria, atende polo nome Simeón Sakskoburggotski, e en 24 de xullo de 2001 converteuse en primeiro ministro de Bulgaria. Foi a primeira vez na historia de Europa que un antigo monarca regresou ao poder vía elección democrática.
Porto Rico (homónimos)

**Porto Rico** pódese referir:

* Porto Rico, país do Caribe, asociado aos Estados Unidos.
* Porto Rico, municipio do estado do Paraná, Brasil.
Torremolinos 73

***Torremolinos 73*** é un filme de coprodución hispano-danesa escrito e dirixida por Pablo Berger no 2002. Estreouse no cine en abril de 2003.

## Argumento 
Alfredo é un vendedor de enciclopedias que ve como o seu traballo non ten futuro por culpa da irrupción dos coleccionables. Don Carlos (Juan Diego), director de Producciones Montoya e xefe de Alfredo, proponlles a el e a súa muller, Carmen (Candela Peña) gravar películas erótico-educativas en súper 8 para a súa comercialización en Escandinavia. Con isto, Alfredo recibe clases de dirección de cine por parte dun suposto axudante de Ingmar Bergman.

Mentres Alfredo se afecciona ao cine de Bergman, Carmen quere ter un fillo, mais convértese nunha estrela do cine porno en Escandinavia. Tras coñecer a fama das súas películas no Norte, Alfredo decide escribir e rodar a súa propia película, *Torremolinos 73*, para o que se desprazan á cidade malagueña de Torremolinos, protagonizando así o filme Máximo Valverde e a propia Carmen.

## Elenco completo 
* Javier Cámara (Alfredo López)
* Candela Peña (Carmen García)
* Juan Diego (Don Carlos)
* Fernando Tejero (Juan Luis)
* Mads Mikkelsen (Magnus)
* Malena Alterio (Vanessa)
* Ramón Barea (José Carlos Romerales)
* Nuria González (Señora de Romerales)
* Thomas Bo Larsen (Dennis)
* Tina Sáinz (Doña Isabel)
* Germán Montaner (Señor Anasagasti)
* Mariví Bilbao (Señora de Anasagasti)
* Ana Wagener (Dependienta)
* Jaime Blanch (Ginecólogo)
* Máximo Valverde (Máximo Valverde)
* Carmen Machi (Clienta Peluquería)
* Bjarne Henriksen (Lauritz)
* Esther Ferre (Prostituta)

## Galardóns 
### Premios Goya 
Tivo catro candidaturas na XVIII edición dos Premios Goya, mais non gañou ningún. 
* Mellor director novel: Pablo Berger
* Mellor guión orixinal: Pablo Berger
* Mellor interpretación masculina protagonista: Javier Cámara
* Mellor interpretación masculina secundaria: Juan Diego

### Festival de Málaga 
No Festival de Cine de Málaga conseguiu catro premios:

* Mellor película
* Mellor director: Pablo Berger
* Mellor actor: Javier Cámara
* Mellor actriz: Candela Peña.

### Festival de Tolosa 
No Festival de Tolosa gañou cinco premios:
* Mellor película
* Mellor actor: Javier Cámara
* Mellor actriz: Candela Peña
* Mellor fotografía: Kiko de la Rica
* Mellor guión: Pablo Berger
Ferroi

O topónimo **Ferroi** pode referirse a:

;En Galiza
***Ferroi**, parroquia do concello de Guntín;
****Ferroi**, lugar de dita parroquia;
***Santa María de Ferroi**, parroquia do concello de Guntín.

## Véxase tamén
### Outros artigos
***Fercoi**, lugar da parroquia de Cerdido, no concello de Cerdido.
Illa Peter

**Illa Peter** (inglés *Peter Island*) é unha illa de 720 hectáreas no arquipélago das Illas Virxes Británicas no Caribe pertencentes a Reino Unido. É unha illa privada situada nas Illas Virxes Británicas (IVB). Está a aproximadamente 8 quilómetros ao suroeste de Road Town, Tórtola. A illa recibiu o nome de Pieter Adriensen (alcumado "O Comandante") que era o irmán de Abraham Adriensen, Patrón de Tórtola baixo a Compañía Holandesa das Indias Occidentais a principios do século XVII. Pieter Adriensen e Joost van Dyk construíron unha fortaleza e currais de escravos en Great Harbour na illa de Peter para facilitar o nacente comercio corsario de escravos desde Angola.

## Xeografía 
Illa Peter está situada no mar Caribe a uns 8&nbsp;km ao suroeste da illa principal de Tórtola.

A illa é de orixe volcánica e ten unha superficie de aproximadamente 7&nbsp;km².

A illa é de propiedade privada e non ten poboación permanente e é un centro turístico (resort).

A illa só se pode chegar por barco, o transbordador desde Tórtola dura uns 20 minutos.

## Historia 
Illa Peter foi descuberta en 1493 por Cristovo Colón, durante a súa segunda viaxe ao Novo Mundo.

O nome vén de *Pieter Adriensen*, irmán de Abraham Adriensen, xerente da Compañía Holandesa das Indias Occidentais en 1600. Pieter e Joost van Dyk construíron un forte na illa para o comercio de escravos de Angola.

O Pirata Barbanegra, segundo a lenda, deixou morrer a 15 dos seus homes en *Dead Chest Island* mentres cantaba "Yo Ho Ho".

En 1672 a illa incorporouse á colonia británica de Antiga, en 1773 converteuse con outras illas no territorio das Illas Virxes Británicas.

A finais de 1960 adquiriuse a maior parte da illa o millonario noruegués Torolf Smedvig que comezou a construír unha instalación turística. Logo da súa morte a finais de 1970 a illa foi mercada por unha compañía norteamericana e agora toda a illa é de propiedade privada.

Peter Island é a illa privada máis grande das IVB e a quinta maior das 60 illas, peiraos e arrecifes expostos que forman as IVB. Era propiedade da Amway Corporation desde 1978 ata 2001 cando a totalidade da propiedade transferiuse á familia Van Andel, copropietarios de Amway.

O turismo é a única fonte de ingresos da illa, aínda que non esta desenvolvida contén rutas de sendeirismo e ciclismo para descubrir a flora e fauna tropical indíxenas. As praias enfróntanse ao océano Atlántico, ao mar Caribe e á canle Sir Francis Drake. Dous das praias (Honeymoon e White bay,  lúa de mel e baía branca) son só para hóspedes. A praia máis grande da illa é Deadman's Bay, unha praia en forma de media lúa de 800 m. de lonxitude sombreada por palmeiras cun bar e un restaurante aberto. Denomínase Deadman's Bay (baía do home morto pilos piratas que quedaron illados na veciña illa de Dead Chest e posteriormente afogaron nadando cara á illa Peter, os seus cadáveres foron lavados na costa.

## Notas
## Véxase tamén
### Ligazóns externas
*Peter Island Resort
Mosteiro de Santa María de Ferreira de Pallares

O **mosteiro de Santa María de Ferreira de Pallares** é un mosteiro medieval situado na parroquia de Ferreira de Pallares, no concello de Guntín.

## Historia
Fundouse no ano 909 polos condes don Ero Fernández e dona Laura; aínda que, o mosteiro existía antes da doazón de Ero e Elvira, pese a que a importancia da doazón fixo que os considerasen fundadores. A súa neta, a condesa Ocrocia Gosteez, ergeuse contra o rei Fernando I de León.

Desde principios do século X prodigáronse as doazóns ao mosteiro, igual que no século XI e continuaron no século XII coas de Afonso VII, Afonso XI, Fernando Muñiz, a condesa Fronilde e Afonso IX. Ao longo do século XIII o patrimonio do mosteiro seguiu aumentando grazas a doazóns e permutas, como a realizada co bispo de Lugo, Martín, o 18 de xaneiro de 1228, ou mediante compra (a do abade Martín o 3 de febreiro de 1228). A posesión destes bens non foi sempre pacífica e ás veces tivo que intervir o propio monarca. A protección real foi continua: Sancho IV, Fernando IV, Afonso XI, Pedro I e Xoán I confirmaron e sentenciaron en varias ocasións a favor do cenobio.

Cando, a petición dos Reis Católicos, se leva a cabo a reforma dos mosteiros galegos, Ferreira de Pallares foi anexionado por San Xián a Samos no ano 1517. A anexión foi sancionada pola bula de León X. Desde este momento quedou como priorado dependente do mosteiro de Samos ata a exclaustración do ano 1835.

Na actualidade é unha simple parroquia da diocese de Lugo.

A igrexa mosteiro é, segundo Yepes, unha das mellores de todo o bispado de Lugo. Nela mestúranse fórmulas e solucións románicas con outras protogóticas. Conserva dous sepulcros do gótico flamíxero da liñaxe dos Rodeiro.

## Galería de imaxes

Ficheiro:Ábsida de igrexa-mosteiro de Santa María de Ferreira de Pallares, Guntín.jpg|Ábsida.
Ficheiro:Porta Mosteiro de Santa María de Ferreira de Pallares, Guntín.jpg
Ficheiro:Capela funeraria mosteiro de Santa María de Ferreira de Pallares, Guntín.jpg|Capela funeraria.
Ficheiro:Mosteiro de Santa María de Ferreira de Pallares, Guntín 02.jpg

## Véxase tamén 
### Outros artigos 
*Mosteiro
*Mosteiros e conventos de Galicia

### Ligazóns externas 
*Asociación de amigos do Mosteiro de  Ferreira de Pallares.
*Santa María de Ferreira de Pallares en Mosteiros e conventos de Galicia
Puigcerdà

**Puigcerdà** é un concello español, capital da comarca catalá da Baixa Cerdanya, na provincia de Xirona. Sitúase na ribeira do río Segre, a uns 1.200 m de altitude, e próxima á fronteira con Francia. Ten unha poboación de 8&nbsp;910 habitantes (2011).

## Historia 
A vila foi fundada o ano 1178 polo rei Afonso II de Aragón, Conde de Barcelona, que mandou construír unha cidade sobre unha montaña denominada Cerdà; adquiriu os terreos ao mosteiro de San Miguel de Cuixá, traspasando a capital da Cerdanya desde Hix,unha localidade actualmente francesa. Por un documento do ano 1342 sábese que a muralla que rodeaba a cidade tiña oito portas. Nos anos 1281 e 1309 sufriu uns grandes incendios que causaron grandes danos á cidade, e en 1428 tivo lugar un gran terremoto que destruíu novamente parte da cidade. Ten un gran estanque artificial cuxa concesión para construílo deu o rei Sancho I de Mallorca no ano 1310, e cuxo fin era para o regadío das terras do seu termo.

## Lugares de interese 
* Estanque de Puigcerdà 
* Torre do Campanario, do século XII. Restos dunha parroquia que foi destruída en 1936. 
* Fábrica de Casa Tarradellas

## Comunicacións 
Na poboación finaliza a estrada nacional N-152, de Ripoll a Puigcerdà (continuación da C-17).

Liña C3 de proximidade: Barcelona > Vic/Ripoll/Puigcerdà

## Véxase tamén 
### Ligazóns externas 
*Páxina web
El Pont de Suert

**El Pont de Suert** é un concello de Cataluña, España. Pertencente á provincia de Lleida, é a capital tradicional da Alta Ribagorça. Ten unha poboación de 2.553 habitantes (2008).

## Historia e características 
Situada a 841 m de altitude e á beira do río Noguera Ribagorçana, onde conflúen os vales de Barravés cos de Boí, Castanesa e Viu, nun cruzamento de comunicacións que desde tempos moi afastados deu lugar á ponte que dá nome á poboación. Hai vulcanismos illados no municipio, mais ben, pola zona de Erillcastell.

Posúe un casco antigo onde se conservan mostras do pasado como a Praza Maior (*Plaça Major*) e a Praza do Mercadal, a igrexa vella, de orixe románico e moi modificada no século XVIII e o Palacio Abacial, belo exemplo de gótico civil rehabilitado a finais do século XX. No ensanche construír en 1955 a nova igrexa, obra do enxeñeiro Eduardo Torroja e do arquitecto Rodríguez Mijares. Trátase dunha obra de arquitectura contemporánea, dunha soa nave cuberta con bóvedas de rasilla.

Coa anexión dos municipios de Llesp, Malpàs e Viu de Llevata, o termo chega a alcanzar case 150&nbsp;km² e comprende unha serie de pequenos núcleos pouco habitados. Destacan entre estes pobos Castelló de Tor, Iran, Casòs, Corroncui, Erillcastell, Esperan ou Gotarta.

## Véxase tamén 
### Ligazóns externas
* Información sobre o municipio da Deputación de Lleida
Amposta

**Amposta** é un concello catalán localizado na provincia de Tarragona.

## Características
[300px|miniatura|Ponte sobre o [río Cabe en Amposta]]
É a capital da comarca do Montsià, a máis meridional de Cataluña. Situada a 8 metros de altitude a beiras do río Ebro.

Ten 20.652 habitantes (segundo datos de xaneiro de 2008). Da súa actividade económica destaca a agricultura (cultivo do arroz) e os servizos. Nos últimos anos do século XX xurdiu un pequeno pero importante sector industrial baseado na industria alimentaria, papeleira e de embalaxes, mobles e multitude de pequenos talleres de maquinaria.

## Véxase tamén 
### Ligazóns externas 
*Páxina oficial do concello
Secretaría de Estado

A **secretaría de Estado** é unha denominación de distintos departamentos de alto nivel da administración pública dun goberno, que varían en forma, competencias e capacidades dependendo do país e da época de que esteamos a falar.

* Nalgúns casos, como o da España actual, unha secretaría de estado é cada un dos departamentos en que se divide a Administración pública do Goberno e que dependen dun ministerio.
* Noutros países pode corresponderse cun ministerio.
* En España, durante os séculos XV-XVII, o cargo de secretario de estado correspondía ao actual presidente do Goberno.
* Nos Estados Unidos, a secretaría de estado corresponde co ministerio de asuntos exteriores.
* Na Igrexa Católica, o secretario de Estado preside, baixo o Papa, a Curia Romana, con funcións similares ás dun primeiro ministro e xefe da diplomacia.
Montblanc, Tarragona

miniatura|Montblanc
miniatura|Montblanc
**Montblanc** é un concello de Cataluña, pertencente á provincia de Tarragona. Está localizado na comarca de Conca de Barberà, da cal é capital. Posúe o título de Vila Ducal desde o 1387, e a zona vella foi declarada Conxunto Histórico-Artístico en 1948.

Montblanc está no sur da comarca, ao centro da depresión formada polos ríos Anguera e Francolí. Está situada aos pés do pequeno monte coñecido como Pla de Santa Bárbara, preto da unión dos ríos Francolí e Anguera.

## Véxase tamén 
### Ligazóns externas 
* Páxina do concello de Montblanc
Gandesa

**Gandesa** é un concello de Cataluña, pertencente á provincia de Tarragona, e é a capital da comarca da Terra Alta, situada no centro desta. Ata 1923 foi distrito electoral (xunto a Tortosa e Roquetes) escollendo un deputado a Cortes.

Como cabeza comarcal é sede do Consello Comarcal e duns xulgados de primeira instancia. Posúe tamén un instituto e unha escola de capacitación agraria.

## Demografía
## Economía 
Unha actividade económica importante do municipio é a produción vinícola. A localidade é a sede do Consello regulador da denominación de orixe Terra Alta. Tamén se cultivan cereais de secaño, amendoeiras e oliveiras (o aceite da Terra Alta goza do recoñecemento dunha denominación de orixe protexida).
 
Cabe destacar que hoxe en día perdeu importancia a actividade agrícola, gañando importancia a industria, principalmente a de manipulación de papel e cartón.

## Historia 
Gandesa foi o escenario de combates das guerras carlistas, durante as cales chegou a ser cercada ata sete veces polo xeneral Ramón Cabrera, e da batalla do Ebro durante a guerra civil española.

## Lugares de interese 
*Sitio arqueolóxico do Coll do Mouro. Trátase dun asentamernto da tribo ibérica dos ilercavones situado nos arredores da poboación. 
*Igrexa da Asunción, con elementos románicos. 
**Palacio do Castelán*, con elementos arquitectónicos dos ss. XIII e XIV. 
*Cooperativa agrícola. De estilo modernista, é unha das mellores obras do arquitecto Cèsar Martinell xunto á cooperativa agrícola de o Pinell de Brai e foi declarada Ben de Interese Cultural na categoría de monumento pola Generalitat de Cataluña. 
*Centro de Estudos da Batalla do Ebro. 
**A Fontcalda*, a 13&nbsp;km do pobo. É unha paraxe natural de gran beleza, a beiras do río Canaletas. 
*Serra de Pandols. Lugar desde onde se pode gozar dunha magnifica vista e contemplar o Monumento á Paz que se construíu para recordar aos combatentes que morreron nestas paraxes durante a Batalla do Ebro da Guerra Civil (1938-1939).

## Véxase tamén 
### Ligazóns externas 
*Páxina web do concello
La Bisbal d'Empordà

'''La Bisbal d'Empordà**, popularmente reducido a **La Bisbal'*, é un concello catalán da provincia de Xirona, España, e capital da comarca do Baix Empordà. Ten unha poboación de 10.173 habitantes (2008).

Aséntase sobre o chairo do Empordà, adxacente ao macizo de les Gavarres e regado polo río Daró. A súa orixe áchase na vila romana de "Fontanetum". O seu nome actual débese á cesión da localidade ao bispo de Xirona durante o dominio carolinxio.

Tradicionalmente a agricultura e gandería foron as principais fontes de riqueza da poboación. A comezos do século XX destacou a industria da cortiza. Na actualidade, a cerámica industrial e artística representan o seu principal rexistro económico e turístico. Tamén é recoñecido polos seus populares doces de pastelería.

## Monumentos e lugares de interese 
* Castelo-pazo da Bisbal 
* Igrexa de Santa Maria 
* O *Call* xudeu 
* *Les Voltes* 
* Convento 
* Sant Pol de la Bisbal

## Festas e tradicións 
* 1 de maio - *Fira Mercat'' na rúa. 
* 18 - 20 de xullo, Fira do Circ ao Carrer (feira do circo). 
* 14 - 18 de agosto, Festa Maior da Bisbal. 
* 15 de agosto, Festa Local da Bisbal.

## Véxase tamén 
### Outros artigos 
* La Principal de la Bisbal
### Ligazóns externas 
*Páxina de La Bisbal
Sort

**Sort** é un concello da provincia de Lleida, Cataluña, España. Foi capital do condado de Pallars, e hoxe é a capital da comarca do Pallars Sobirà. Está situada a beiras do río Noguera Pallaresa, afluente do Segre.

## Demografía
Sort ten un total de 2.238 habitantes, dos cales 1.151 son homes e 1.087 mulleres, segundo datos do INE 2006.

En 1717 incorpora Bressui; en 1842, Montardit de Baix; o 1857, a Bastida de Sort, Bernui, Castellviny, Llarvén, Olp, Pujal, Saurí i Sorre; en 1970, Enviny i Llessui; e en 1981, Altron.

### Evolución demográfica
## Festas 
*24 de xaneiro - Feira das Peles
*1 de maio - Aplec de la Mare de Déu del Soler 
*1 de agosto - Festa maior
*Última fin de semana de agosto- Festa Maior de Altron

## Ligazóns externas 
*Páxina web do concello
Ripoll

** Ripoll** é un concello de Cataluña, España. Pertencente á provincia de Xirona, é a capital da comarca do Ripollès, situada na confluencia dos ríos Ter e do seu afluente Freser, no Prepireneo catalán.

## Evolución demográfica
Móra d'Ebre

'''Móra d'Ebre''' é un concello de Cataluña, pertencente á provincia de Tarragona. É a capital da comarca da Ribera d'Ebre, situada á dereita do río Ebro, no centro da conca de Moura.

Entre o seu patrimonio histórico destaca o castelo de Moura con murallas ben conservadas e dúas torres circulares. A agricultura de secaño e de regadío, a industria (especialmente a alimentaria) e o comercio son as principais actividades económicas do municipio.

## Véxase tamén 
### Ligazóns externas 
* Páxina do concello de Móra d'Ebre
Santa Coloma de Farners

**Santa Coloma de Farners** é un concello da provincia de Xirona, en Cataluña, no nordés de España. É capital da comarca da Selva.

## Demografía 
O núcleo urbano de Santa Coloma de Farners conta con 10.003 habitantes (2008), 1.164 residen en Santa Coloma Residencial e o resto vive disperso polo termo municipal.

## Economía 
Agricultura de regadío e de secaño. Gandería bovina e porcina. Explotación forestal e industrias derivadas. Servizos comerciais.

## Historia 
A igrexa parroquial aparece documentada desde o ano 898.

En 1943 a Deputación provincial elixe maioritariamente a a súa alcalde Andrés Taberner Collelmir para o cargo de procurador en Cortes na I Lexislatura das Cortes Españolas (1943-1946), representando aos Municipios desta provincia.

## Lugares de interese 
* Igrexa de Santa Coloma, de estilo gótico. 
* Praza Maior porticada. 
* Balneario de Les Termes d'Orion. 
* Castelo de Farners. 
* Santuario da Mare de Déu de Farners, próximo ao castelo. 
* Mosteiro de Sant Pere Cercada, de estilo románico.

## Ligazóns externas 
*Concello de Santa Coloma de Farners
Dragan Đokanović

**Dragan Đokanović** (*Драган Ђокановић*), nado en Saraxevo (Bosnia e Hercegovina), o 20 de abril de 1958, é un político serbio. Dragan Đokanović é o presidente do Partido demócrata: Demokratska stranka federalista. De profesión é doutor en medicina.

## Notas
Illa Guana

**Illa Guana** (inglés *Guana Island*) é unha illa no arquipélago das Illas Virxes Británicas no mar Caribe pertencentes ao Reino Unido. Unha das poucas illas de propiedade privada que quedan nesta parte do mundo, Guana ten sete praias de area branca en po e 3´4 km² de bosques tropicais, montañas, outeiros e vales. A illa é principalmente unha reserva natural e ten un pequeno resort.

## Xeografía 
Illa Guana está situada no mar Caribe a 1&nbsp;km ao norte da illa principal de Tórtola e uns 12&nbsp;km ao nordés da Illa Norman no lado sur de Tórtola.

A illa é de orixe volcánica e ten unha superficie de aproximadamente 3,4&nbsp;km² e é a sétima illa máis grande do arquipélago. A altura máxima é *The Pyramid* cuns 242 m. de altitude. A illa é totalmente de propiedade privada, non ten poboación permanente e ten un pequeno centro turístico (resort).

A illa só se pode chegar por barco, o transbordador desde Tórtola tarda uns 10 minutos.

## Historia 
A illa Guana foi descuberta 1493 por Cristovo Colón, durante a súa segunda viaxe ao Novo Mundo, o nome ven da forma da costa da illa que é similar a unha Iguana. En 1672 a illa incorporouse á colonia británica de Antiga. En 1773 converteuse con outras illas no territorio das Illas Virxes Británicas.

No século XVIII, dúas familias de Cuáqueros chegaron a Guana como parte do chamado "Experimento Cuáquero" que durou aproximadamente corenta anos e cinco anos nas IVB. Usaron escravos africanos e cultivaron cana de azucre. Cando foron chamados aos Estados Unidos e Inglaterra, deixaron atrás dous canóns aínda na Guana. Os arqueólogos estudaron extensamente as ruínas dos cuáqueros e tamén descubriron artefactos máis antigos que permiten coñecer a historia de Guana amerindia anterior.

En 1934 Beth e Louis Bigelow de Massachusetts compraron Guana. Coa axuda dos homes da localidade construíron seis cabanas de pedra e desenvolveron unha reputación como pioneiros creativos. Os seus clientes, profesionais, intelectuais e viaxeiros do mundo acudiron por grandes períodos de tempo, atraídos pola vida simple pero rica.

En 1975 Henry e Gloria Jarecki compraron Guana e comezaron a mellorar os aloxamentos e outras instalacións co obxectivo de manter o estilo histórico da illa e o ambiente. O interese na conservación conduciunos a establecer un programa de restauración a longo prazo para protexer a flora e fauna da illa.

O turismo é a única fonte de ingresos da illa, da renda cando se vai a alugar e unha serie de persoas famosas teñen vacacións na illa.

## Ligazóns externas
* Guana Island resort